আর্নি সাইডবটম
আর্নল্ড আর্নি সাইডবটম (ইংরেজি: Arnie Sidebottom; জন্ম: ১ এপ্রিল, ১৯৫৪) বার্নসলের শল্যান্ডস এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ও ফুটবলার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৫ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচের সারিতে ডানহাতে ব্যাটিং করতেন ‘উল্ফার’ কিংবা ‘থানল্ড’ ডাকনামে পরিচিত আর্নি সাইডবটম।